Kuvankaappaus twitteristä

Kuvankaappaus Twitteristä.

Savo-Karjalan vihreiden toiminnanjohtaja Tero Kankaanperä esitti keskiviikkona twitterissä kansanedustaja Mikko Kärnän (kesk.) kastroimista.

Kankaanperä vastasi koomikko Ilkka Kiven twiittiin jossa vaadittiin Kärnän "rauhoittamista."

"Kastraatio olis suosikki. Mieluummin ennen kuin syntyy enempää pikku vahinkoja...." Kankaaperä twiittasi.

Kankaanperä vahvistaa MT:lle, että kyseessä on hänen Twitter-tilinsä ja twiittinsä. Hän korostaa kuitenkin, että kyseessä on hänen henkilökohtainen tilinsä, eikä hän edusta twitterissä vihreitä.

Kankaanperä kertoo myös, ettei tiennyt, että keskustan kansanedustaja Mikko Kärnällä on kaksi lasta, joita hän twiitissä tuli kutsuneeksi vahingoiksi.

"Kyseessä oli huumori, sehän oli vastaus koomikon twiittiin. On kuitenkin ihan totta, että twiitin voi nähdä vihapuheena."

Kankaanpää luonnehtii rooliaan vihreissä taustatuen antajaksi, joka katsoo, että asiat tulee tehtyä. Hänen erityisalaansa on yhdenvertaisuuspolitiikka. Hän ei omien sanojensa mukaan tiedä, kuinka moni Twitterin käyttäjä yhdistää hänet työhönsä, vaikka tilissä ei yhteyttä mainita.

"Jaan paljon vihreiden materiaalia."

Alkuperäinen Twiitti ja Kankaanperän vastaus